craciuncg/RoMedQA_v2 huggingface dataset:
Nu prezintă nucleu:
1. fibrele miocardice
2. eritrocitele mature
3. leucocitele
4. plachetele sanguine
5. neuronii
Răspuns corect: 24
Plachetele sangvine:
1. conțin troponină, cu rol în coagularea sângelui
2. aderă la peretele vascular lezat și stimulează coagularea
3. derivă din megacariocitele măduvei roșii
4. determină sângerări, atunci când numărul lor în sânge crește
5. niciun răspuns corect
Răspuns corect: 23
Următoarele afirmații despre absorbția intestinală sunt corecte:
1. chilomicronii trec din enterocit în chiliferul central
2. monozaharidele trec din enterocit în interstițiu prin difuziune facilitată
3. lipidele pătrund în enterocit prin transport activ
4. fructoza pătrunde în enterocit printr-un mecanism Na+ -dependent
5. niciun răspuns corect
Răspuns corect: 12
Celulele secretorii gastrice:
1. pilorice sunt localizate la nivelul fundului gastric
2. de la nivelul fundului și corpului gastric secretă acid clorhidric
3. pilorice conțin celulele G care secretă mucus
4. oxintice au secreția inhibată de somatostatina eliberată de neuronii sistemului nervos enteric
5. oxintice sunt localizate în regiunea antrală
Răspuns corect: 24
Selectați enunțurile corecte:
1. secreția ionului de potasiu se realizează activ, mai ales în tubul contort proximal
2. reabsorbția de potasiu în tubul contort distal este stimulată de aldosteron
3. ionul de sodiu se poate reabsorbi în tubul contort distal prin schimb cu ionul de hidrogen
4. apa se reabsoarbe la nivelul tubului contort proximal sub acțiunea aldosteronului și a vasopresinei
5. reabsorbția ionului de sodiu se realizează prin transport activ și pasiv
Răspuns corect: 35
Care din următoarele enunțuri este/sunt adevărat/adevărate:
1. corionul este zona din interiorul amniosului
2. la debutul travaliului secreția de progesteron din placentă scade
3. sistemele de organe iau naștere în perioada fetală
4. în luna a șaptea se deschid ochii
5. niciun răspuns corect
Răspuns corect: 24
Care dintre următoarele afirmații sunt corecte?
1. receptorii analizatorului vestibular sunt și sediul unor reflexe posturale
2. în fovea centralis există numai celule cu conuri adaptate pentru vederea diurnă
3. corpusculii neurotendinoși Golgi sunt diseminați printre fibrele musculare striate
4. inervația senzitivă a fusului neuromuscular este realizată numai de către dendritele neuronilor viscero-aferenți din ganglionul spinal
5. receptorii analizatorului olfactiv sunt reprezentați de neuronii bipolari din mucoasa olfactivă (celulele mitrale)
Răspuns corect: 12
Care dintre enunțurile următoare reprezintă o caracteristică a celor mai mobile articulații:
1. prezintă membrana sinovială
2. în categoria lor intră simfizele
3. se împart în sinostoze și sincondroze
4. mișcările se pot realiza în jurul a trei axe
5. niciun răspuns corect
Răspuns corect: 14
Nevrogliile:
1. sunt de zece ori mai numeroase decât neuronii
2. pot fi de mai multe tipuri: celule Schwann, astrocite, oligodendroglii, microglii
3. nu conțin neurofibrile
4. nu se pot divide
5. conțin corpi Nissl
Răspuns corect: 123
Rata metabolismului bazal:
1. scade odată cu creșterea dimensiunilor corpului
2. se accentuează odată cu înaintarea în vârstă
3. este mai scăzută la sexul masculin decât la cel feminin
4. crește sub acțiunea hormonilor tiroidieni
5. scade odată cu creșterea temperaturii corpului
Răspuns corect: 14
Absorbția intestinală:
1. pentru apă se realizează pasiv, în gradient osmotic
2. pentru monozaharide, la polul bazal al enterocitului, se face împotriva unui gradient de concentrație
3. pentru aminoacizi are loc pasiv, cu ajutorul mai multor sisteme de transport Na - dependente
4. pentru clor se realizează activ, împreună cu sodiul
5. pentru calciu este activată de vitamina D
Răspuns corect: 15
Hormonii aminici sunt:
1. calcitonina și FSH
2. adrenalina și noradrenalina
3. insulina și oxitocina
4. tiroxina și adrenalina
5. niciun răspuns corect
Răspuns corect: 24
Selectați asocierile corecte:
1. macrofage - celule cu rol în imunitate
2. limfocitele B - eliberează molecule de anticorpi, specifice pentru antigen
3. limfocite T - se acumulează în timus
4. nivelul limfei crește direct proporțional cu presiunea coloid osmotică a plasmei
5. niciun răspuns corect
Răspuns corect: 12
Selectați afirmațiile adevărate despre acțiunile hormonului luteotrop:
1. în afara sarcinii, secreția lui este inhibată de hipoglicemie
2. crește în timpul alăptării
3. inhibă secreția hormonului luteinizant
4. scade secreția corpului galben
5. niciun răspuns corect
Răspuns corect: 23
Următoarele afirmații referitoare la glicogen sunt adevărate, cu excepția:
1. în stare postprandială este forma de depozitare a excesului de glucide
2. monozaharidele lui componente se leagă identic cu cele din amidon
3. formarea lui este stimulată de către un hormon pancreatic compus din 51 de aminoacizi
4. se găsesc în abundență în mușchiul lent
5. niciun răspuns corect
Răspuns corect: 24
Se pot identifica celule stem hematoformatoare la nivelul:
1. canalului central diafizar al humerusului la adult
2. ganglionilor limfatici
3. sternului la adult
4. timusului
5. niciun răspuns corect
Răspuns corect: 34
Gluconeogeneza este un proces metabolic care:
1. are loc în cazul aportului excesiv de glucoză
2. se desfășoară în ficat
3. este stimulat de secreția celulelor α din pancreasul endocrin
4. este stimulat de cortizol
5. niciun răspuns corect
Răspuns corect: 234
Hemostaza primară include următoarele procese:
1. agregarea trombocitelor
2. vasoconstricția vasului lezat
3. aderarea plachetelor sangvine la plagă
4. desfacerea unor monomeri de fibrină din fibrinogen
5. niciun răspuns corect
Răspuns corect: 123
Alegeți afirmațiile corecte referitoare la nervul cutanat femural lateral:
1. aparține plexului lombar
2. emergența acestuia se află superior de cea a nervului femural
3. este mielinizat de o serie de celule ce au capacitatea de a se lega de mai multe fibre nervoase simultan
4. are emergența la nivelul coarnelor anterioare ale măduvei sacrale
5. niciun răspuns corect
Răspuns corect: 12
Este adevărat despre mecanismul de glisare al filamentelor:
1. ATP-ul necesar producerii mecanismului este generat de scindarea fosfocreatinei în primele secunde ale efortului
2. energia eliberată prin descompunerea ATP-ului inactivează capul miozinic
3. în timpul mecanismului de glisare, filamentele de actină se deplasează spre linia Z de care nu sunt ancorate
4. în timpul mecanismului de glisare, ADP-ul și o grupare fosfat sunt fixate la nivelul capului miozinei
5. niciun răspuns corect
Răspuns corect: 34
Izotopii:
1. au aceeași masă atomică
2. diferă prin numărul de neutroni
3. diferă prin numărul de protoni
4. au același număr atomic
5. niciun răspuns corect
Răspuns corect: 24
Alegeți asocierile corecte dintre următoarele:
1. acetilcolina - crește ritmul cardiac
2. norepinefrina - stimulează mușchii scheletici
3. serotonina - reglează ritmul circadian
4. dopamina - controlează unele funcții motorii
5. niciun răspuns corect
Răspuns corect: 34
Următoarele afirmații despre surfactant sunt adevărate:
1. intră în alcătuirea membranei respiratorii
2. este primul strat străbătut de CO2 în procesul de difuziune alveolară
3. favorizează expirația
4. este un lichid tensioactiv
5. niciun răspuns corect
Răspuns corect: 134
Referitor la ciclul menstrual:
1. LH are o scădere bruscă în ziua 14 a ciclului menstrual
2. între zilele 15-28 glandele endometriale încep să secrete nutrienți
3. stratul intern al peretelui uterin are cea mai mare grosime între zilele 17-21 ale unui ciclu menstrual
4. menstruația durează în general de la 72 de ore până la 120 de ore
5. niciun răspuns corect
Răspuns corect: 24
Selectați aspectele funcționale corecte cu referire la sistemul genital feminin:
1. ovulul este eliminat în ziua a 26-a, dacă fecundația nu a avut loc
2. estrogenii sunt secretați de celulele tecii externe
3. prolactina stimulează secreția corpului galben
4. în timpul sarcinii corticosuprarenala secretă estrogeni și progesteron
5. în perioada postovulatorie corpul galben secretă hormoni sexuali feminini
Răspuns corect: 345
Despre febră este adevărat:
1. poate fi consecința unei inflamații
2. la final apar frisoane
3. substanțele pirogene modifică termostatul hipotalamic
4. transpirația și vasoconstricția produc pierdere de căldură
5. niciun răspuns corect
Răspuns corect: 13
Fibrele musculare striate scheletice sunt:
1. controlate involuntar
2. controlate voluntar
3. localizate în mușchii peretelui intestinal
4. localizate în pereții vaselor de sânge
5. localizate în mușchii membrelor
Răspuns corect: 25
Despre țesuturile conjunctive propriu zise sunt adevărate următoarele:
1. țesutul conjunctiv elastic se găsește în mai mare măsură în artere decât în vene
2. fibroblastele din derm secretă fibrele țesutului reticular
3. țesutul conjunctiv pigmentar conține melatonina, un pigment închis la culoare
4. țesutul conjunctiv dens ordonat se găsește în aponevroze
5. niciun răspuns corect
Răspuns corect: 14
La un pacient cu boală Addison:
1. scade eliminarea de apă
2. scade resorbția de Na+
3. crește secreția de mineralocorticoizi
4. scade eliminarea de K+
5. niciun răspuns corect
Răspuns corect: 24
Despre ciclul menstrual se poate afirma că:
1. în faza secretorie, nivelul plasmatic de estrogen atinge nivelul maxim
2. îngroșarea endometrului este cea mai proeminentă între zilele 23-28
3. nivelul de estrogen are o scădere bruscă între zilele 15-18
4. în faza proliferativă, nivelul plasmatic de progesteron atinge nivelul maxim
5. niciun răspuns corect
Răspuns corect: 23
La nivelul punții lui Varolio:
1. se găsește deutoneuronul căii sensibilității exteroceptive pentru cap
2. fasciculul corticospinal are traiect direct sau încrucișat
3. nucleul nervului hipoglos emite axoni destinați inervației limbii
4. nucleul roșu primește aferențe de la corpii striați
5. nucleul motor al trigemenului primește aferențe de la nivelul girusului precentral
Răspuns corect: 15
Despre stomac sunt adevărate afirmațiile:
1. primește sânge arterial dintr-o ramură a trunchiului celiac
2. mușchii netezi cu dispoziție oblică sunt localizați sub adventice
3. mucoasa gastrică prezintă plici
4. prezintă la exterior adventice
5. niciun răspuns corect
Răspuns corect: 134
La nivelul alveolelor pulmonare:
1. moleculele de dioxid de carbon trec prin difuziune facilitată din globulele roșii în sacul alveolar
2. difuziunea are loc de la nivelul alveolelor la hematii deoarece acestea sunt în deficit de oxigen
3. aerul din alveole conține mai mult azot decât oxigen
4. O2 din alveolă difuzează prin membrana respiratorie în plasmă și apoi se va afla doar în exteriorul eritrocitului
5. niciun răspuns corect
Răspuns corect: 23
Presiunea arterială:
1. cu valoarea de 180/95 mmHg poate indica o afecțiune cardiovasculară
2. este direct proporțională cu diametrul vaselor de sânge
3. are o componentă diastolică, cu valoarea normală de aproximativ 80 mmHg
4. se definește ca fiind presiunea care poate fi înregistrată în sistolă
5. niciun răspuns corect
Răspuns corect: 13
Identificați variantele corecte:
1. aria Broca este localizată la nivel frontal
2. aria pentru memorie vizuală este localizată la nivelul lobului occipital
3. aria pentru salivație este localizată la nivelul lobului parietal
4. aria pentru auz este localizată la nivelul lobului occipital
5. aria pentru vedere bilaterală este localizată la nivelul lobului temporal
Răspuns corect: 13
Identificați afirmațiile corecte despre debitul cardiac:
1. în condiții de repaus, debitul cardiac are un volum mai mic decât debitul respirator
2. în eforturi intense poate crește de maxim 30 de ori
3. variațiile lui influențează presiunea arterială
4. în repaus, pentru un debit renal de 1 L/min, are o valoare de 20 L/min
5. niciun răspuns corect
Răspuns corect: 13
Următoarele afirmații sunt adevărate:
1. zonele subdiafragmatică și supradiafragmatică stânga a corpului sunt drenate de către același vas limfatic
2. ductul toracic se află posterior față de esofag și trahee
3. ductul toarcic se varsă la nivelul venei brahiocefalice stângi
4. vasele limfatice nu sunt adaptate pentru îndepărtarea proteinelor
5. niciun răspuns corect
Răspuns corect: 12
În timpul esofagian al deglutiției:
1. esofagul nu are rolul de a transporta alimentele din faringe în drumul lor spre stomac
2. în mod normal esofagul prezintă peristaltism primar, secundar și terțiar
3. peristaltismul primar se datorează prezenței alimentelor în stomac
4. peristaltismul primar începe când alimentele trec din faringe în esofag
5. peristaltismul secundar este coordonat de sistemul nervos enteric al esofagului
Răspuns corect: 45
În ceea ce privește componenta parasimpatică a SNV se poate afirma că:
1. nivelul toraco-lombar al măduvei spinării reprezintă zona de emergență a celor mai multe fibre postganglionare
2. motilitatea porțiunii terminale a colonului este asigurată de nervul X
3. procesul de difuziune al chilomicronilor în chiliferul central este posibil datorită fiziologiei unui organ ce răspunde la stimulare vagală
4. nivelul sacral al MS este responsabil de sechestrarea unui număr mare de hematii în vasele țesutului erectil
5. niciun răspuns corect
Răspuns corect: 34
Principalele acțiuni ale epinefrinei sunt:
1. contracția musculaturii netede a tubului digestiv
2. bradicardie
3. glicogenoliză și hiperglicemie
4. dilatarea bronhiilor
5. mioză
Răspuns corect: 34
Alegeți răspunsurile corecte referitoare la vitamine:
1. PP (antipelagroasă) este o vitamină liposolubilă cu rol în metabolismele intermediare și cel energetic
2. A (antixeroftalmică) este o vitamină liposolubilă cu rol în creștere, vedere și funcționarea epiteliilor de acoperire
3. B1 (antinevritică) este o vitamină hidrosolubilă cu rol în metabolismul lipidelor și în funcționarea sistemului nervos central și periferic
4. K (antiberiberică) este o vitamină liposolubilă cu rol în hemostază
5. B12 (antianemică) este o vitamină hidrosolubilă cu rol în hematopoieză
Răspuns corect: 25
La un bărbat de 25 de ani datorită unui accident rutier i se îndepărtează chirurgical splina. În acest caz:
1. imunitatea mediată celular poate fi afectată
2. va apărea siclemie
3. hematocritul poate fi crescut
4. intervenția chirurgicală a avut loc în hipocondrul drept
5. niciun răspuns corect
Răspuns corect: 13
Perechea X a nervilor cranieni (nervul vag):
1. este doar senzitivă
2. este doar motorie
3. este mixtă
4. are originea reală a fibrelor motorii în nucleul ambiguu
5. are originea reală în cornul anterior al măduvei cervicale
Răspuns corect: 34
Reglarea secreției tiroidiene se realizează prin:
1. mecanism de feedback hipotalamo-hipofizo-tiroidian
2. intermediul unui hormon glandulotrop, care stimulează sinteza și secreția de tiroxină și triiodotironină
3. nivelul sanguin al tiroxinei și tireoglobulinei
4. hormonul tireotrop secretat de către adenohipofiză
5. neurosecreții produse în neuronii hipotalamusului anterior și transportate spre adenohipofiză prin sistemul port hipotalamo-hipofizar
Răspuns corect: 124
Următoarele afirmații referitoare la creșterea oaselor sunt incorecte:
1. creșterea în lungime se realizează prin cartilajele de creștere, care proliferează spre epifiză
2. este stimulată de un hormon secretat de componenta endocrină a gonadei masculine
3. creșterea în grosime se realizează prin zona internă, osteogenă, a periostului
4. este favorizată de factori de creștere (somatostatina)
5. este stimulată prin acțiunea directă a STH-ului asupra cartilajelor diafizo-epifizare
Răspuns corect: 145
Lobii cerebelului sunt:
1. posterior
2. lateral
3. anterior
4. medial
5. floculonodular
Răspuns corect: 135
De la profunzime spre suprafață, al doilea strat al epidermului conține:
1. mai multe diviziuni celulare în comparație cu stratul bazal
2. celule cu joncțiuni ce conferă stratului un aspect particular
3. tipul cel mai predominant de celule din epiderm
4. celule unite prin joncțiuni de tip gap
5. niciun răspuns corect
Răspuns corect: 23
Proteinele contractile musculare:
1. sunt prezente în structura miofibrilelor
2. sunt prezente în sarcolema fibrei musculare
3. sunt reprezentate de complexul actină-miozină
4. reprezintă baza moleculară a contracției musculare
5. transmit potențialul de acțiune de la nivelul plăcii motorii
Răspuns corect: 134
Referitor la ciclul menstrual:
1. LH are o scădere bruscă în ziua 14 a ciclului menstrual
2. menstruația durează în general de la 72 de ore până la 120 de ore
3. între zilele 15-28 glandele endometriale încep să secrete nutrienți
4. stratul intern al peretelui uterin are cea mai mare grosime între zilele 17-21 ale unui ciclu menstrual
5. niciun răspuns corect
Răspuns corect: 23
Care sunt hormonii care influențează metabolismul carbohidraților (glucidic)?
1. glucocorticoizii
2. parathormonul
3. tiroxina
4. vasopresina
5. niciun răspuns corect
Răspuns corect: 13
Despre pancreasul exocrin sunt adevărate următoarele afirmații:
1. prezintă celule organizate în acini
2. prin enzimele produse intervine în procesul de digestie a proteinelor
3. secretă o cantitate crescută de HCO3- pentru neutralizarea acidității gastrice
4. secretă doar enzime în formă inactivă
5. niciun răspuns corect
Răspuns corect: 123
Prin mecanism contracurent înțelegem:
1. reabsorbția ionilor de K la nivelul ramurii ascendente a ansei Henle
2. consecință a concentrației crescute de NaCl în medulara renală
3. diferența de absorbție a apei la nivelul componentelor ansei Henle
4. permeabilitatea marcată pentru apă a ramurii ascendente a ansei Henle
5. niciun răspuns corect
Răspuns corect: 23
Care dintre afirmațiile cu privire la antigenul D sunt false:
1. este prezent în plasma persoanelor de grup O, Rh-
2. este prezent pe membrana eritrocitelor la toate persoanele Rh-
3. este prezent în plasma persoanelor de grup AB, Rh+
4. nu permite transfuzia de sânge Rh+ la o persoană Rh-
5. este prezent pe suprafața eritrocitelor la toate persoanele Rh+
Răspuns corect: 123
Selectați afirmațiile corecte:
1. în contracțiile izotonice, cum sunt cele de susținere a posturii corpului, mușchii nu realizează lucru mecanic extern
2. numai mușchii cu inervație motorie somatică și senzitivă intacte prezintă tonus muscular
3. în expunerea organismului la frig, glicogenul depozitat în ficat și mușchi constituie o rezervă mobilizabilă prioritar
4. electromiograma reprezintă înregistrarea activității electrice a întregului mușchi sau a unităților motorii componente
5. majoritatea contracțiilor voluntare ale mușchilor din organism sunt secuse
Răspuns corect: 234
Cu privire la mușchii scheletici, sunt adevărate afirmațiile:
1. se contractă voluntar prin tetanos
2. depozitează glicogen
3. au inervație vegetativă
4. au inervație somatică
5. niciun răspuns corect
Răspuns corect: 1234
Ordinea corectă a următoarelor structuri anatomice este:
1. calice mici - pelvis urinar - ureter
2. tub contort proximal - ansa Henle - tub colector
3. tub colector - calice mici - calice mari - pelvis renal
4. capsula Bowman - tub contort proximal - ansa Henle
5. niciun răspuns corect
Răspuns corect: 34
Vaginul:
1. elimină stratul superficial al endometrului în timpul menstruației
2. cuprinde și protejează organele reproducătoare externe
3. conduce fătul în timpul nașterii
4. transportă celula ou sau zigotul
5. niciun răspuns corect
Răspuns corect: 13
Labfermentul:
1. contribuie la coagularea laptelui, pregătindu-l pentru digestia ulterioară
2. este o enzimă lipolitică cu activitate slabă
3. are rol în protecția mucoasei gastrice atât mecanic cât și chimic
4. este secretat numai la sugar
5. este o enzimă proteolitică activă în mediul acid (pH optim 1,8 - 3,5)
Răspuns corect: 14
Proteinele membranare:
1. cele periferice pot servi drept enzime
2. cele periferice sunt transportori ai moleculelor organice
3. cele periferice au rol în contracțiile celulare
4. cele transmembranare au rol în remodelarea celulară în timpul diviziunii
5. niciun răspuns corect
Răspuns corect: 13
Mihai fixează cu privirea un obiect ce inițial se afla la mai puțin de 3 metri de el, însă acum a fost deplasat la 7 metri față de poziția sa. Despre modificările ce au loc la nivelul globului ocular putem afirma că:
1. cristalinul trece dintr-o formă convexă într-una aplatizată
2. deplasarea obiectului este asociată cu relaxarea mușchilor ciliari
3. cristalinul trece dintr-o formă plată într-una bombată
4. inițial, contracția mușchilor ciliari este menită să crească tensiunea la nivelul ligamentului suspensor
5. niciun răspuns corect
Răspuns corect: 12
Metatalamusul:
1. reprezintă stații de releu pe căile acustică și vestibulară
2. este o componentă a diencefalului, alături de talamus, hipotalamus, epitalamus
3. conține, pe lângă al treilea neuron al căii vizuale, și originea unor fibre care se proiectează în girusul temporal superior
4. este format din coliculii cvadrigemeni superiori și inferior, situați pe fața posterioară a mezencefalului
5. face parte din structurile diencefalice
Răspuns corect: 235
În imunitatea mediată prin anticorpi:
1. imunoglobulinele G traversează placenta
2. limfocitele B eliberează anticorpi cu o rată de 2000/minut
3. limfocitele NK reprezintă mecanismul primar de apărare împotriva celulelor tumorale
4. substanțe precum veninul de albină pot declanșa răspunsul imun
5. niciun răspuns corect
Răspuns corect: 14
Care dintre următoarele se pot găsi în mod normal în plasmă la un nou născut cu grup sanvin B III Rh- cu mama AB IV Rh+ imediat după naștere:
1. antigene B
2. aglutinine alfa
3. imunoglobuline materne
4. anticorpi anti-D
5. niciun răspuns corect
Răspuns corect: 23
Atât în cazul analizatorului vestibular, cât și al celui audiv:
1. ultimul neuron al căii este în diencefal
2. celulele receptoare sunt celule epiteliale
3. protoneuronul are două prelungiri ce pleacă de la poli opuși ai pericarionului
4. deutoneuronii sunt în trunchiul cerebral
5. niciun răspuns corect
Răspuns corect: 1234
Oasele lungi:
1. cresc în lungime prin depunere de cartilaj la nivelul unei zone active aflate la joncțiunea dintre diafiză și epifiză
2. se formează din tije rectilinii de cartilaj hialin, începând cu săptămâna a 6-a a dezvoltării embrionare
3. sunt acoperite la nivelul diafizei de un țesut epitelial, periostul
4. conțin, în epifize, travee ce delimitează spații în care se află măduvă roșie
5. conțin fibre de colagen ce le conferă duritate
Răspuns corect: 124
Despre osul temporal sunt adevărate afirmațiile:
1. găzduiește glanda pituitară
2. se articulează cu osul parietal printr-o sinostoză la adult
3. conține măduvă hematogenă la copil
4. conține o cavitate pneumatică
5. niciun răspuns corect
Răspuns corect: 234
Selectați afirmațiile corecte:
1. egalarea presiunii parțiale, alveolară și sangvină, ale O2 și CO2 se face în 0,75 secunde
2. gazele respiratorii pot fi transportate în plasmă sub formă de O2 dizolvat, CO2 dizolvat și bicarbonat
3. scăderea pH-ului plasmatic și a temperaturii facilitează cedarea O2 către țesuturi
4. inspirația, expirația și difuziunea gazelor sunt procese reglate de centrii nervoși din bulb și punte
5. presiunea alveolară scade sub valoarea presiunii atmosferice în inspirație și crește peste valoarea presiunii atmosferice în expirație
Răspuns corect: 25
Cu privire la zgomotul 1 cardiac este corect să se afirme:
1. are intensitate mai mare decât zgomotul 2
2. este produs de închiderea valvelor bicuspidă și aortică
3. este precedat de sistola atrială
4. se produce la începutul sistolei ventriculare
5. niciun răspuns corect
Răspuns corect: 134
Un neurotransmițător determină deschiderea canalelor de Na+ postsinaptice. Este adevărat că:
1. se produce potențial postsinaptic excitator
2. ionii de Na+ traversează membrana în direcția în care sunt transportați de pompa de sodiu-potasiu
3. celula postsinaptică se repolarizează
4. acetilcolina poate avea acest efect
5. niciun răspuns corect
Răspuns corect: 14
Cheratinocitele sunt unite prin intermediul:
1. joncțiunilor aderențiale
2. desmozomilor
3. joncțiunilor strânse
4. joncțiunilor comunicante
5. niciun răspuns corect
Răspuns corect: 12